PATVIRTINTA

Visagino vaikų lopšelio-darželio „Auksinis raktelis“

direktoriaus 2024 m. sausio 31 ­­­­­ d. įsakymu Nr. V-5

**VISAGINO VAIKŲ LOPŠELIO-DARŽELIO „AUKSINIS RAKTELIS“**

**DARBUOTOJŲ DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Visagino vaikų lopšelio-darželio „Auksinis raktelis“ (toliau Mokykla) darbo apmokėjimo sistema (toliau – Sistema) reglamentuoja Mokyklos darbuotojų, dirbančių pagal darbo sutartis (toliau – darbuotojai), pareiginės algos koeficiento nustatymo kriterijus ir, atsižvelgiant į juos, nustatomų pareiginės algos koeficientų dydžius, priemokų dydžius ir jų skyrimo tvarką, skatinimo priemones ir jų skyrimo tvarką, pareiginės algos nustatymo atlikus tarnybinės veiklos vertinimą tvarką, materialinių pašalpų skyrimo tvarką.
2. Tvarka parengta vadovaujantis 2017 m. sausio 17 d. Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymu Nr. XIII-198 (toliau – Įstatymas), Lietuvos Respublikos darbo kodeksu, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl Darbo apmokėjimo sistemos nustatymo rekomendacijų patvirtinimo“, kitais teisės aktais, reglamentuojančiais šią sritį.
3. Tvarkoje vartojamos sąvokos atitinka Įstatyme ir Lietuvos Respublikos darbo kodekse (toliau DK) vartojamas sąvokas.

**II SKYRIUS**

**DARBUOTOJŲ PAREIGYBĖS**

1. Mokyklos darbuotojų pareigybės yra keturių lygių:
2. A lygio – pareigybės, kurioms būtinas ne žemesnis kaip aukštasis išsilavinimas

4.1.1. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;

1. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
2. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
3. D lygio – pareigybės, kurioms netaikomi išsilavinimo ar profesinės kvalifikacijos reikalavimai.
4. Mokyklos darbuotojų pareigybių grupės:
5. A2 lygio:
6. direktoriaus pavaduotojas ugdymui - pareigybė priskiriama biudžetinių įstaigų vadovų ir jų pavaduotojų pareigybių grupei.
7. mokytojas, švietimo pagalbos specialistas – pareigybės priskiriamos specialistų grupei;
8. ūkio skyriaus vadovas - pareigybė priskiriama administracijos padalinių vadovų ir jų pavaduotojų pareigybių grupei;
9. B lygio: maitinimo organizavimo specialistas, vyriausiasis buhalteris, buhalteris, sekretorius-archyvaras - pareigybės priskiriamos specialistų grupei;
10. C lygio: auklėtojo padėjėjas, mokytojo padėjėjas, sandėlininkas, virėjas, elektrikas-elektros įrenginių šaltkalvis, santechnikas - pareigybės priskiriamos kvalifikuotų darbuotojų grupei;
11. D lygio: kiemsargis, skalbėjas, valytojas, virtuvės pagalbinis darbuotojas, pagalbinis darbininkas - pareigybės priskiriamos nekvalifikuotų darbininkų grupei.
12. Pareigybių skaičių ir pareigybių sąrašą, naudodamasis ekonomikos ir inovacijų ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardyti, nustato mokyklos direktorius, konsultuodamasis su darbuotojų atstovais.
13. Pareigybių lygių ir pakopų struktūra nurodyta šios tvarkos 1 priede.
14. Mokyklos direktorius tvirtina darbuotojų pareigybių sąraše esančių pareigybių aprašymus.
15. Mokyklos darbuotojo pareigybės aprašyme turi būti nurodyta:
16. pareigybės grupė;
17. pareigybės pavadinimas;
18. konkretus pareigybės lygis;
19. specialieji reikalavimai keliami šias pareigas einančiam darbuotojui (išsilavinimas, darbo patirtis, profesinė kvalifikacija ar kiti specialieji reikalavimai);
20. pareigybei priskirtos funkcijos.

**III SKYRIUS**

**DARBO UŽMOKESTIS**

1. Mokyklos darbuotojų darbo užmokestį sudaro:
2. pareiginė alga (mėnesinė alga – pastovioji ir kintamoji dalys arba tik pastovioji dalis, jei Įstatymo nustatyta tvarka kintamoji dalis nenustatyta);
3. priemokos;
4. piniginė išmoka už atliktą darbą, mokama pagal darbo teisės normas ar mokykloje taikomą darbo apmokėjimo sistemą;
5. mokėjimas už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, budėjimą;
6. Už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, mokyklos darbuotojams mokama Lietuvos Respublikos DK 144 straipsnio 1–5 ir 7 dalyse nustatyta tvarka. Už budėjimą darbuotojui mokama DK nustatyta tvarka.
7. Kintamoji dalis, atsižvelgiant į praėjusių metų veiklos vertinimą, gali siekti iki 40 procentų pareiginės algos. Kintamojo dalis nustatoma tik 2024 m. Nuo 2025 m. kintamoji dalis nenustatoma.

**IV SKYRIUS**

**PAREIGINĖ ALGA**

1. Mokyklos darbuotojų, išskyrus direktoriaus pavaduotoją ugdymui, mokytojus, logopedus,  socialinius pedagogus, pareiginė alga nustatoma iš darbo apmokėjimo sistemoje pareigybei nustatyto pareiginės algos koeficientų intervalo, kurio minimalūs pareiginės algos koeficientų dydžiai negali būti mažesni negu Įstatymo 1 priede nustatyti koeficientų dydžiai ir mažesni negu 1,1 Vyriausybės patvirtintos minimaliosios mėnesinės algos (toliau – MMA), išskyrus darbininkus.
2. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
3. Darbininkų pareiginė alga negali būti mažesnė negu MMA.
4. Nustatant pareiginės algos koeficientą, papildomai įvertinamas Vyriausybės ar jos įgaliotos institucijos nustatytas tam tikrų profesijų atstovų trūkumas Lietuvos Respublikos darbo rinkoje, Šiais atvejais mokyklos darbuotojui pagal mokyklos darbo apmokėjimo sistemą nustatytas pareiginės algos koeficientas gali būti didinamas iki 100 procentų.
5. Mokyklos darbuotojo pareiginės algos koeficientą pagal darbo apmokėjimo sistemoje numatytus kriterijus ir koeficientų dydžius nustato darbuotoją į pareigas priimantis asmuo. Darbuotojų pareiginės algos koeficientai nustatomi pagal šios tvarkos 4 priedą.
6. Mokyklos darbuotojo pareiginė alga, nustatyta pagal Įstatymo nuostatas ir mokyklos darbo apmokėjimo sistemą, sulygstama darbo sutartyje. Pareiginės algos koeficientas, išskyrus Tvarkos V skyriuje, keičiamas (nustatomas iš naujo) darbo apmokėjimo sistemoje numatytais atvejais. Tvarkos V skyriuje nurodytų darbuotojų pareiginės algos koeficientas turi būti keičiamas (nustatomas iš naujo), pasikeitus darbuotojo pareiginės algos koeficiento nustatymo kriterijams, nurodytiems Įstatymo 2 priede ir (arba) darbo apmokėjimo sistemoje.

**V SKYRIUS**

**MOKYTOJŲ, PAGALBOS MOKINIUI SPECIALISTŲ, DIREKTORIAUS PAVADUOTOJO UGDYMUI PAREIGINĖ ALGA IR DARBO KRŪVIO SANDARA**

1. Mokytojų ir pagalbos mokiniui specialistų pareiginės alga nustatoma vadovaujantis Įstatymo 2 priedu, atsižvelgiant į pedagoginio darbo stažą, kvalifikacinę kategoriją ir veiklos sudėtingumą. Mokytojų ir pagalbos mokiniui specialistų pareiginės algos koeficientai nustatomi pagal šios tvarkos 2 priedą.
2. Direktoriaus pavaduotojo ugdymui pareiginės algos koeficientai nustatomi pagal šios tvarkos 3 priedą, atsižvelgiant į Mokykloje ugdomų mokinių skaičių, pedagoginio darbo stažą ir veiklos sudėtingumą.
3. Mokytojų, pagalbos mokiniui specialistų kvalifikacinės kategorijos, atsižvelgiant į mokytojų, pagalbos mokiniui specialistų išsilavinimą ir jų turimų kompetencijų, reikalingų profesinei veiklai, visumą, nustatomos švietimo, mokslo ir sporto ministro nustatyta tvarka. Mokytojams ir pagalbos mokiniui specialistams, įgijusiems vidurinį išsilavinimą, mokytojams ir pagalbos mokiniui specialistams, baigusiems profesinio mokymo programą, įgijusiems vidurinį išsilavinimą ir kvalifikaciją, gali būti suteikiamos atitinkamai mokytojo, vyresniojo mokytojo ar pagalbos mokiniui specialisto, vyresniojo pagalbos mokiniui specialisto kvalifikacinės kategorijos. Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, gali būti suteikiamos atitinkamai mokytojo, vyresniojo mokytojo, pagalbos mokiniui specialisto, vyresniojo pagalbos mokiniui specialisto kvalifikacinės kategorijos.

Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, gali būti suteikiamos atitinkamai mokytojo, vyresniojo mokytojo, mokytojo metodininko, mokytojo eksperto ar pagalbos mokiniui specialisto, vyresniojo pagalbos mokiniui specialisto, pagalbos mokiniui specialisto metodininko, pagalbos mokiniui specialisto eksperto kvalifikacinės kategorijos. Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir pedagogo kvalifikaciją, iš karto suteikiama mokytojo ar pagalbos mokiniui specialisto kvalifikacinė kategorija.

1. Pareigybių, kurias atliekant, darbas laikomas pedagoginiu ir įskaitomas į pedagoginio darbo stažą, sąrašą tvirtina Švietimo, mokslo ir sporto ministras.
2. Mokytojų ir pagalbos mokiniui specialistų darbo krūvio sandara (darbo pareigų paskirstymas pagal laiką) pateikiama Įstatymo 2 priede.
3. Mokytojams, meninio ugdymo mokytojams ir pagalbos mokiniui specialistams pareiginės algos koeficientai dėl veiklos sudėtingumo gali būti didinami 5-20 procentais pagal kriterijus patvirtintus Tvarkos 2 priede.
4. Mokytojams, meninio ugdymo mokytojams ir pagalbos mokiniui specialistams pareiginės algos koeficientai dėl veiklos sudėtingumo gali būti didinami iki 20 proc. pagal šiuos kriterijus:
5. projektų įgyvendinimo laikotarpiu (jei mokytojas, meninio ugdymo mokytojas ar pagalbos mokiniui specialistas nėra projekto vadovas, koordinatorius, neina kitų su darbo santykiais susijusių pareigų projekte) įgyvendinant respublikinio, tarptautinio masto projektus: 1 projektas - 5 procentai., 2-4 projektai – 7 procentai., 5 ir daugiau projektų – 10 procentų. (direktoriaus pavaduotojo ugdymui teikimu);
6. dalyvavimo respublikinėse programose, pilotiniuose projektuose išbandant naujus veiklos modelius laikotarpiu – 7 procentai (direktoriaus pavaduotojo ugdymui teikimu);
7. masinio renginio organizavimo ir pravedimo savivaldybės ar respublikos mastu laikotarpiu, bet ne ilgiau, kaip 2 mėnesius – 20 procentų (direktoriaus pavaduotojo ugdymui teikimu);
8. mokyklos bendro renginio visoms darželio grupėms organizavimo ir pravedimo laikotarpiu, bet ne ilgiau, kaip 1 mėnuo – 10 procentų.
9. Jeigu mokytojo, dirbančio pagal ikimokyklinio ar priešmokyklinio ugdymo programą, ir meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas veikla atitinka du ir daugiau 24 ir 25 punktuose nustatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.
10. Tvarkos 25 punkte numatytas pareiginės algos didinimas galimas tik turint sutaupytų mokyklos biudžeto lėšų.

**VI SKYRIUS**

**PRIEMOKOS**

1. Mokyklos darbuotojui gali būti skiriamos šios priemokos:
2. už pavadavimą, kai raštu pavedama laikinai atlikti kito darbuotojo pareigybei nustatytas funkcijas;
3. už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos;
4. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė.
5. Kiekviena priemoka, nurodyta 28.1. punkte, negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos.
6. Priemokos dydį nustato Mokyklos direktorius ar jo įgaliotas asmuo iš sutaupytų mokyklos biudžeto lėšų.

**VII SKYRIUS**

**MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES BEI VIRŠVALANDINĮ DARBĄ, BUDĖJIMĄ**

1. Už darbą poilsio dieną, kuri nenustatyta pagal darbo (pamainos) grafiką, švenčių dieną mokamas dvigubas darbuotojo darbo užmokestis.
2. Už darbą naktį ir viršvalandinį darbą mokamas pusantro darbuotojo darbo užmokesčio dydžio užmokestis. Už viršvalandinį darbą poilsio dieną, kuri nenustatyta pagal darbo (pamainos) grafiką, ar viršvalandinį darbą naktį mokamas dvigubas darbuotojo darbo užmokestis, o už viršvalandinį darbą švenčių dieną – dviejų su puse darbuotojo darbo užmokesčio dydžių užmokestis.
3. Darbuotojo prašymu darbo poilsio ar švenčių dienomis laikas ar viršvalandinio darbo laikas, padaugintas iš 31 ir 32 punktuose nustatyto atitinkamo dydžio, gali būti pridedamas prie kasmetinių atostogų laiko.
4. Už budėjimą Mokyklos darbuotojui mokama Darbo kodekso nustatyta tvarka.

**VIII SKYRIUS**

 **MATERIALINĖS PAŠALPOS**

1. Mokyklos darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Mokyklos darbuotojai, ligos ar mirties, stichinės nelaimės ar turto netekimo gali būti skiriama iki 5 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
2. Mirus Mokyklos darbuotojui, jo šeimos nariams  (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu)  iš Mokyklai skirtų lėšų gali būti išmokama iki 5 minimaliųjų mėnesinių algų dydžio materialinė pašalpa, jeigu pateiktas jo šeimos nario rašytinis prašymas ir mirties faktą patvirtinantys dokumentai.
3. Materialinę pašalpą Mokyklos darbuotojams skiria Mokyklos direktorius ar jo įgaliotas asmuo iš sutaupytų mokyklos biudžeto lėšų.

**IX SKYRIUS**

**MOKYKLOS DARBUOTOJŲ VEIKLOS VERTINIMAS**

1. Vertinama mokyklos vadovų ir darbuotojų, išskyrus mokytojus, pagalbos mokiniui specialistus ir darbininkus, praėjusių kalendorinių metų veikla.
2. Mokyklos darbuotojų veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus.
3. Mokyklos darbuotojo veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas Mokykloje.
4. Mokyklos direktorius darbuotojo veiklą gali įvertinti taip:
5. viršijanti lūkesčius;
6. atitinkanti lūkesčius;
7. iš dalies atitinkanti lūkesčius;
8. neatitinkanti lūkesčių.
9. Jeigu mokyklos darbuotojo veikla įvertinama kaip atitinkanti lūkesčius, teisinė jo padėtis nesikeičia ir mokyklos darbuotojo veiklos vertinimas baigiamas, išskyrus atvejus, kai darbuotojas nesutinka su tiesioginio vadovo pateiktu veiklos vertinimu.
10. Jeigu mokyklos darbuotojo (išskyrus direktorių) veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Mokyklos direktoriaus ar jo įgalioto asmens sprendimu (pasirinktinai vienas iš šios dalies 43.1.–43.3.punktuose nustatytų atvejų):
11. mokyklos darbuotojui, atsižvelgiant į darbo apmokėjimo sistemos nuostatas, gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį, negu nustatytas tos pareigybės didžiausias pareiginės algos koeficientas, o mokyklos direktoriaus pavaduotojui ugdymui, gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau padidintas pareiginės algos koeficientas negali viršyti Įstatymo 2 priede nustatyto pareiginės algos koeficiento, padauginto iš 1,4, arba
12. mokyklos darbuotojui gali būti taikomos 51 punkte nustatytos skatinimo priemonės, arba
13. mokyklos darbuotojas gali būti perkeliamas į aukštesnes mokyklos darbuotojo pareigas mokykloje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (Mokyklos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba
14. Jeigu mokyklos darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau darbuotojui gali būti nustatomas kvalifikacijos tobulinimas.
15. Kai mokyklos darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu mokyklos direktoriaus ar jo įgalioto asmens sprendimu,
16. mokyklos darbuotojui, atsižvelgiant į darbo apmokėjimo sistemos nuostatas, gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas tos pareigybės minimalus pareiginės algos koeficientas, arba
17. mokyklos darbuotojas gali būti perkeliamas į žemesnes pareigas mokykloje, jeigu tai neprieštarauja Viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba
18. gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės mokyklos darbuotojo veiklos gerinimo planas. Jeigu, pasibaigus darbuotojo veiklos gerinimo plano terminui, mokyklos darbuotojo veikla neeilinio vertinimo metu įvertinama kaip neatitinkanti lūkesčių, darbuotojas gali būti atleidžiamas iš pareigų.
19. Neeilinis mokyklos darbuotojo veiklos vertinimas 47 punkte nustatyta tvarka atliekamas mokyklos direktoriaus ar jo įgalioto asmens sprendimu šiais atvejais:
20. tiesioginio vadovo rašytiniu motyvuotu pasiūlymu, susijusiu su mokyklos darbuotojo veiklos rezultatais;
21. mokyklos darbuotojo prašymu nustatyti jam didesnį pareiginės algos koeficientą;
22. mokyklos darbuotojo prašymu perkelti jį į aukštesnes (išskyrus mokyklos direktoriaus ar jo pavaduotojo) pareigas;
23. jeigu mokyklos darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
24. Neeilinis mokyklos darbuotojo veiklos vertinimas gali būti atliekamas 46 punkte nustatytais atvejais ne dažniau kaip vieną kartą per kalendorinius metus, jeigu nuo mokyklos darbuotojo eilinio veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės mokyklos darbuotojo veiklos gerinimo planas arba kai darbuotojas ne trumpiau kaip 6 mėnesius per kalendorinius metus ėjo pareigas mokykloje.
25. Mokyklos darbuotojas, nesutinkantis su tiesioginio vadovo pateiktu veiklos vertinimu, turi teisę kreiptis į mokyklos direktorių prašydamas įvertinti, ar veiklos vertinimas objektyvus ir pagrįstas. Jeigu mokyklos direktorius padaro išvadą, kad darbuotojo veikla įvertinta neobjektyviai ir nemotyvuotai, mokyklos darbuotojo tiesioginis vadovas atlieka pakartotinį darbuotojo veiklos vertinimą. Mokyklos direktoriaus išvada dėl mokyklos darbuotojo veiklos vertinimo objektyvumo ir pagrįstumo gali būti skundžiama darbo ginčų nagrinėjimo tvarka.
26. Mokyklos darbuotojų veiklos vertinimo tvarkos ypatumai taip pat gali būti nustatyti kolektyvinėje sutartyje arba darbo apmokėjimo sistemoje.

**X SKYRIUS**

**SKATINIMAS**

1. Už nepriekaištingą pareigų atlikimą mokyklos darbuotoją direktorius gali skatinti Įstatymo ir kitų teisės aktų nustatyta tvarka.
2. Mokyklos darbuotojai gali būti skatinami šiomis skatinimo priemonėmis:

padėka;

1. iki 2 pareiginių algų dydžio pinigine išmoka už asmeninį išskirtinį indėlį įgyvendinant mokyklai nustatytus tikslus arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
2. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
3. vienkartine pinigine išmoka Vyriausybės nustatyta tvarka;
4. finansuojant kvalifikacijos tobulinimą ne didesne kaip mokyklos darbuotojo vienos pareiginės algos dydžio suma per metus;
5. kitomis skatinimo priemonėmis, numatytomis kolektyvinėje sutartyje arba vietiniuose norminiuose teisės aktuose.
6. Prie 51.2 – 51.6. punktuose nustatytų skatinimo priemonių papildomai gali būti skiriama padėka.
7. Mokyklos darbuotojai, jeigu buvo nustatyta, kad per paskutinius 6 mėnesius jie padarė darbo pareigų pažeidimą, gali būti neskatinami, išskyrus atvejį, kai darbuotojo veikla įvertinama kaip viršijanti lūkesčius, o Viešųjų ir privačių interesų derinimo įstatymo 23 straipsnyje nustatytais atvejais – neskatinami.
8. 51.2. – 51.6 punktuose numatytos skatinimo priemonės galimos tik iš sutaupytų mokyklos biudžeto lėšų.

**XI SKYRIUS**

**BAIGIAMOSIOS NUOSTATOS**

1. Darbuotojų darbo užmokesčio dydis tikslinamas kiekvienais metais ir /ar pasikeitus teisės aktams, atitinkamai sistema peržiūrima ne rečiau kaip kartą per metus arba pasikeitus teisės aktams.
2. Sistema patvirtinta konsultuojantis su Mokyklos darbuotojais, laikantis lyčių lygybės ir nediskriminavimo kitais pagrindais principų.
3. Visi mokyklos darbuotojai su šia sistema yra supažindinami per dokumentų valdymo sistemą „Kontora“ ir privalo laikytis joje nustatytų įpareigojimų bei atlikdami savo darbo funkcijas vadovautis Sistemoje nustatytais principais.
4. Mokyklos direktorius, suderinęs su darbuotojų atstovais, turi teisę iš dalies arba visiškai pakeisti šią sistemą. Su pakeitimais darbuotojai supažindinami dokumentų valdymo sistemoje "Kontora" bei dokumentą paskelbiant įstaigos interneto svetainėje.

\_\_\_\_\_\_\_\_\_\_\_\_\_

SUDERINTA

Visagino vaikų lopšelio-darželio „Auksinis raktelis“

Profesinės sąjungos pirmininko pavaduotoja

Jūratė Tamulevičienė

2024-01-\_\_